[{"text_idx": "#000003", "text": "Kaks ja pool kuud on mo\u0308o\u0308das sellest, kui Kaia Kanepi viimati kohtus sakslanna Julia Go\u0308rgesiga. Tookord Indian Wellsis vo\u0303itis Go\u0308rges 6:3, 2:6, 6:3, aga nagu tasava\u0308gine tulemuski na\u0308itab, on ta\u0308iesti vo\u0303imalik teha vigade parandus."}, {"text_idx": "#000004", "text": "Ko\u0303igepealt sellest, et kuna me sel hooajal juba kirjutasime eelvaate Kanepi ja Go\u0308rgesi ma\u0308ngule, siis sealt leiate andmeid Go\u0308rgesi ja Kanepi eelmiste kohtumiste ja ka natuke sakslanna karja\u0308a\u0308ri kohta. Vaadake siit!"}, {"text_idx": "#000005", "text": "Indian Wellsis mo\u0308o\u0308dus ma\u0308ng igatahes huvitavalt, mo\u0303lemal olid seal oma perioodid, kus kumbki domineeris. Kaial la\u0308ks no\u0308 momentum ka\u0308est otsustava seti algul, kui ta esimeses geimis murdis vastase pallingu, aga siis ja\u0308i 1:4 taha. Viimane vo\u0303imalus oli seisul 3:5 ja Go\u0308rgesi pallingul Kanepi edu 40:15. Kaks murdepalli ja\u0308i kasutamata ja nii oli ma\u0308ng la\u0308inud."}, {"text_idx": "#000006", "text": "Indian Wellsi kohtumise ajal oli Go\u0308rges edetabelis pisut ko\u0303rgemal kui praegu \u2013 tookord 15., nu\u0308u\u0308d kolm kohta tagapool. Ning kui aus olla, siis see langus on ka \u201cteenitud\u201d \u2013 pa\u0308rast Kanepi vo\u0303itmist on Go\u0308rges WTA turniiridel vo\u0303itnud ja\u0308rgmisest kaheksast ma\u0308ngust ainult kaks. Ning liivava\u0308ljakul on sakslanna kaotanud teiste hulgas sellistele ma\u0308ngijatele nagu Taylor Townsend (USA, kohtumise hetkel maailma 83.) ja Viktoria Kuzmova (Slovakkia, 46.). To\u0303esti, kui see on vo\u0303rdlus, siis Kanepi vo\u0303iks ta\u0308iesti vabalt Go\u0308rgesilt homme revans\u030ci saada ja omavaheliste ma\u0308ngude arvestuses 4:3 juhtima minna."}, {"text_idx": "#000007", "text": "Aga eks Kanepilgi on oma probleemid. Rooma turniiri ja\u0308ttis ta vahele haigestumise to\u0303ttu. Po\u0303gusalt vestles Delfiga Kanepi fu\u0308u\u0308silise ettevalmistuse treener Indrek Tustit, kes nentis, et ku\u0308lmetus on la\u0308inud u\u0308le, aga kroonilised vigastused segavad Kanepit pidevalt ja vo\u0303ivad aeg-ajalt ennast meelde tuletada. Tustit ku\u0308ll u\u0308tles, et Kaial on kergem just suure sla\u0308mmi turniiridel, sest seal saab ma\u0308ngida u\u0308lepa\u0308eviti."}, {"text_idx": "#000008", "text": "Go\u0308rges on oma ma\u0308ngustiili poolest pigem ko\u0303vakatte tennisist, ka see annab Kaiale rohkem lootust, kui oli enne kohtumist Indian Wellsis. Kui sla\u0308mmiturniiridel on Kanepi ma\u0308nginud u\u0308sna vo\u0303rdselt nii Roland Garrosis, Wimbledonis kui ka US Openil, siis WTA turniire on ta neljast kolm vo\u0303itnud liivava\u0308ljakul. Go\u0308rges vo\u0303itis ainult oma karja\u0308a\u0308ri kaks esimest WTA turniiri liival, ja\u0308rgmised viis esikohta sai ko\u0303vakattel."}, {"text_idx": "#000009", "text": "Aga laseme siis \u201cra\u0308a\u0308kida\u201d kihlveokontoritel \u2013 nende koefitsiendid on teadaolevalt ikka asjatundlikud. Spordiennustusportaal Paf arvab, et natuke on soosik siiski Go\u0308rges, kelle vo\u0303idule saab ta\u0308na o\u0303htul panuse tagasi 1,72-kordselt, aga Kanepi koefitsient on 2,12. Kuid samas see suhteliselt va\u0308ike erinevus na\u0308itab, et 70-kohaline vahe maailma edetabelis (Go\u0308rges 18., Kanepi 88.) on siiski petlik ja Kanepisse vo\u0303ib uskuda ku\u0308ll. Vaadake ko\u0303iki Pafi tenniseennustusi siit."}, {"text_idx": "#000010", "text": "Kuid teisiti ei arva ka u\u0308leja\u0308a\u0308nud kihlveokontorid \u2013 Kanepi koefitsient on ikka 2,1-2,2 ja Go\u0308rgesil 1,7-1,8. Nii et meie usume: mis halvasti (ma\u0308rtsis), see uuesti ja paremini (mais)!"}, {"text_idx": "#000012", "text": "32-aastane sakslanna teatas tipptennisest loobumisest"}, {"text_idx": "#000013", "text": "Julia Go\u0308rges pani 31-aastaselt tennisekarja\u0308a\u0308rile punkti"}, {"text_idx": "#000016", "text": "Ashleigh Bartyst sai maailma esireket!"}, {"text_idx": "#000021", "text": "TennisNet.ee \u2013 mis? miks? ja kellele?"}]